VEGA præsenterer:

**WhoMadeWho vender stærkt tilbage til VEGA med sydende show**

*Den 23. marts er WhoMadeWho endnu en gang beredte til at få Store VEGAs publikum til at overgive sig til deres forunderlige live optræden.*

WhoMadeWho har en helt særlig evne til at krydre deres enestående musikalske univers med en uimodståelige humor. Som opfølgning på udgivelsen af ”I Don’t Know” (inkl. remixes fra Adana Twins, Stereocalypse, Fur Coat og Margot) slipper WhoMadeWho nu en betagende musikvideo til singlen og rider videre på deres bølge af succes.

*"'I Don’t Know' blev lavet i en periode, hvor vi i bund og grund bare ønskede at producere sange på måder, som vi ikke var vant til. Vi havde en idé om at forsøge at komponere en sang baseret på vokale hooks, og pludselige havde vi et unikt lydende demotrack, hvor de fleste melodiske stykker er bygget op af vokaler, der er redigeret og manipuleret”,* fortæller sanger og guitarist Jeppe Kjellberg.

**Danmarks bedste live-band?**

Siden deres debut har det danske band leveret utallige uforglemmelige koncerter, hvor de blander deres medbragte tracks med finurlige live-elementer. Den ambitiøse trio leverer groovende guitarriffs, dansable toner, buldrende trommer og en dynamisk energi i verdensklasse.

Bandet er berygtet for deres høj-energiske koncerter, hvilket de i høj grad levede op til ved deres koncert på Northside i 2014, hvor Soundvenue uddelte seks stjerner under overskriften *”WhoMadeWho – Danmarks bedste live-band?”*. Siden da er de populære humørspredere fortsat stilsikkert og er endnu en gang klar til at få Store VEGA til at syde.

**Fakta om koncerten:**

WhoMadeWho (DK)

Fredag d. 23. marts 2018 kl. 20.00  
Store VEGA, Enghavevej 40, 1674 København V

Billetpris 225 kr. + gebyr

Billetsalget starter fredag d. 6. oktober kl. 10.00 via vega.dk og Ticketmaster.